Mañana entama la Primer Sidre l’Añu
#000001
Fargatáu d’actividaes sidreres nel SISGA
#000005
¡Yá había ganes! La pasión sidrera teníamos naguando por espicha y xaréu... menos mal que güei entama la Primer Sidre l’Añu y podemos entamar a santificar les fiestes
#000008
El Muséu del Pueblu d’Asturies, en Xixón, sedrá comu tolos años ¡y ya van diez! l’entornu perfechu, -con techu y tou, pa que nin la lluvia mos apare- nel qu’esfrutar de toa esta sidre y del ampliu programa d’actividaes qu’ufre la PSLA.
#000011
Allí toparemos la sidre d’alrodiu 70 llagares, prepará ya pa que la tastiemos, la comparemos y calibremos comu vien l’añu en cuestión sidrera. Tendremos tamién a los esforciaos echaores, apurriéndonos culinos comu llocos, y a les pipes d’autoserviciu en so puntu pa los más apurones. Los virusos podrán tastiar dalguna sidre de les de gala y los que presuman de cosmopolites, que busquen la sidre d’otros países. Nun mos escaecemos de los que nun beben alcohol: pa ellos, sidre 0,0 y sidre dolce.
#000012
Esti añu la estrella pente les sidres ye Prado y Pedregal, del llagar La Morena, la meyor Primer Sidre l’Añu del 2019- Animámosvos a dir a prebar, a ver si ye verdá que ta meyor que les otres.
#000013
Pero como non tou ye beber, tendremos tamién al equipu de cocina dándolo too, cola parrilla a tope ya’l menú vexetarianu, según los gustos, a los músicos poniendo ambiente a la folixa, los ballarines blincando comu campiones, los esportistes tradicionales xugando y deprendiendo a quien s’arrime, los Sidrocoles faciendo cola reciella sidre’n direutu, los xuegos... actividaes, tasties y talleres pa toles edaes y a toles hores, y tou eso por solo 6 euros... un chollazu, vamos.
#000014
Eso si, la PSLA preslla a les diez, pero nun vos esmolezais, que nos chigres de Xixón sigui habiendo sidre asgaya, polo que vos convidamos a consultar el Mapa de chigres de Xixón.
#000015
¡Bebi con xacíu! Anque la llexislación española entá nun lo desixa, asumimos los principios europeos nos que l’anunciu d’actividaes rellacionaes col alcol tienen de llevar un llamamientu al so consumu responsable y moderao, de tala miente que l’eslogan “Bebi con xacíu. Ye la nuesa cultura. Ye la to responsabilidá” tará presente en tol eventu, remembrando de pasu que la cultura asturiana de la sidre nun ye una cultura de “borrachera”, sinon de rellaciones sociales.
#000016
Tresnando la 18 Preba de Gascona
#000020
Cellebraráse del 2 d’avientu al 6 de xineru en 150 establecimientos asturianos
#000022
10:00 am: Sidre nel Tardíu Llaniscu
#000029
El Tardíu llaniscu –la seronda- tien el so mercáu el prósimu sábadu 3 d’avientu nel Poliesportivu cubiertu de Nueva. Esti añu, les actividaes entamen a les 10 de la mañana con un “Viaxe al Mundiu la Sidre”, nel que se desplicará’l procesu d’ellaboración de la sidre asturiano de forma práutica, y con un pocu suerte podrá esfrutase de sidre casero del conceyu llaniscu.
#000031
Races de mazana DOP Sidre d'Asturies
#000033
Propósitos d’añu nuevu pal seutor de la sidre y la mazana
#000036
El Gaitero trunfa en Xapón
#000037
La xata al puntu, en Sidrería l’Antoxana
#000038